Carmen Aguilera Salcedo

Carmen Aguilera Salcedo (Santurtzi, 1951ko uztailaren 18a) biologo, ikertzaile, irakasle eta politikari bizkaitarra da; eta besteak beste, Nafarroako Gobernuko Hezkuntza eta Kultura Departamentuko Unibertsitate Irakaskuntza Zerbitzuko zuzendaria izan zen.

 Ibilbidea 
Carmen Aguilera Salcedo Santurtzin jaio zen 1951ko uztailaren 18an eta Biologia Zientzietan lizentziatu zen Madrilgo Unibertsitate Complutensean.

1974tik 1975era Madrilen bere espezialitateko irakasle karrera hasi zuen OHOko 7. eta 8. mailetan eta BBBko 1. mailan. 1977tik 1992ra arte Biologia eta Natur Zientzia Didaktika eskolak eman zituen Iruñeako OHOko Irakasleen Unibertsitate Eskolan, eta irakasle titularra izan da 1985etik. 1995etik Biologia irakasle teoriko eta praktikoa ere izan da.

Kudeaketa akademikoan hainbat kargu izan ditu: Iruñeko OHOko Irakasleen Unibertsitate Eskolako idazkaria (1989-1990); Nafarroako Unibertsitate Publikoko Natur Inguruneko Zientzia Departamentuko idazkaria (1996-1999), eta 1999tik, Nafarroako Unibertsitate Publikoko errektoreordetzan aritu da Ikasleen eta Unibertsitate Hedapenaren Arloko zuzendari. 

Horrez gain, Nafarroako Unibertsitatean landare-fisiologia ikertzen aritu zen 1990tik 2011ra.

Era berean, 1991-1995 legegintzaldian Nafarroako Gobernuko Hezkuntza eta Kultura Departamentuko Unibertsitate Irakaskuntza Zerbitzuko zuzendaria izan zen, eta 2003an Gizarte Ongizate, Kirol eta Gazteria Saileko zuzendari nagusi izan zen Familia Arloan. 

 Erreferentziak 
Kategoria:Emakume biologoak
Kategoria:Santurtziarrak
Kategoria:Emakume ikertzaileak
Kategoria:Unibertsitateko irakasleak

 Kanpo estekak